**Vedtægter for Bruger- og pårørenderåd**

**på ældreområdet i Vordingborg Kommune**

**§ 1 Lovgrundlag**

I henhold til lov om social service Kap. 5, § 16:

Kommunalbestyrelsen skal sørge for, at brugerne af tilbud efter denne lov får mulighed for at få indflydelse på tilrettelæggelsen og udnyttelse af tilbuddene.

Kommunalbestyrelsen fastsætter skriftlige retningslinjer for brugerindflydelsen.

*Skt. 2.* Kommunalbestyrelsen kan nedsætte et eller flere råd, der rådgiver kommunen vedrørende tilrettelæggelse af indsatsen efter denne lov. Kommunalbestyrelsen fastsætter rammerne for og omfanget af rådets opgaver.

*Som eksempler på brugerinddragelse kan nævnes muligheden for etablering af brugerbestyrelser eller beboerråd i de forskellige typer af sociale tilbud, f.eks. i botilbud, aktivitets- og samværstilbud, varmestuer mv. Herigennem kan brugerne eller deres repræsentanter blive inddraget både i visse overordnede ledelsesopgaver, som i mere praktiske opgaver og beslutninger vedrørende den daglige drift, herunder f.eks. cafesalg, kulturelle og sociale arrangementer og udadvendte aktiviteter for brugerne. Det er kommunen, der beslutter, hvilken form brugerindflydelsen konkret skal have under hensyn til det sociale tilbuds karakter og brugernes egen forudsætninger.*

Bruger- og pårørenderåd i henhold til lov om Social Service § 17 er ophævet fra 1. juli 2010.

**§ 2 Formål**

Socialudvalget ønsker at skabe et forum for dialog mellem beboere/pårørende og kommunen om tilrettelæggelsen af hverdagen for beboerne.

**§ 3 Rådets sammensætning**

Det enkelte råd består af:

* 3 brugere
* 2 pårørende
* 2 medarbejdere
* 1 distriktsleder
* 1 fra nærliggende ældreboliger

Der kan ved sammensætning af rådet tages lokale hensyn, så der er en så brd repræsentation som mulig.

Brugere skal forstås som de beboere i plejehjem/plejecentre, der modtager kommunale serviceydelser.

Begrebet pårørende skal forstås bredt, en ikke-beslægtet nærtstående som har sin gang i plejecentret og som en beboer ønsker at pege på som repræsentant, vil kunne vælges ind i rådet.

Repræsentanter fra Seniorrådet kan indbydes til at deltage i møderne, uden stemmeret.

**§ 4 Valg**

Der afholdes valg hvert andet år i marts måned i ulige år.

Der vælges så vidt muligt suppleanter for alle medlammer.

Ved bortfald af tilknytning til plejecentret udtræder medlemmet automatisk og suppleant indtræder i rådet.

Samtidig afholdes der suppleringsvalg til suppleanter.

Distriktslederen forestår indhentelse af forslag til kandidater og afholder valg, efter skriftlig information til beboerne/brugerne. Der skal være et varsel på mindst 14 dage.

Bruger- og pårørenderådet konstituerer sig med formand som vælger blandt brugerne/pårørende.

Distriktslederen er sekretær i rådet. Referater og eventuelle høringssvar sendes til Ældrechefen til orientering.

**§ 5 Afholdelse af møder**

Der afholdes møder minimum 4 gange årligt.

Der skrives dagsorden og referat til hvert møde (omfanget af dette kan fastlægges i lokale forretningsordener)

 **6 Opgaver og kompetencer**

Rådene ska inddrages:

* Ved fastlæggelse af retningslinjer for det daglige liv og omkring boligen, gerunder retningslinjer for kostplaner, arbejdsrutiner, aktiviteter m.v., som har afsæt i Vordingborg Kommunes kvalitetsstandarder.
* Ved retningslinjer for personalets måde at optræde på. Rådene kan dog ikke blande sig i ledelseskompetencen. Rådene kan derfor ikke drøfte konkrete medarbejderes indsats.
* Rådene kan pege på, at der er behov for personale med specielle kompetencer/uddannelse, men deltager ikke i ansættelsessamtaler.
* Rådene skal høres om de tilsynsrapporter der udarbejdes i forbindelse med de kommunale tilsyn og de sundhedsfaglige embedslægetilsyn.

**§ 7 Forretningsorden**

Det er op til de lokale råd at udarbejde forretningsorden.

**§ 8 Ikrafttræden**

Vedtægterne træder i kraft når Socialvalget i Vordingborg Kommune har godkendt dem.

Godkendt af Socialudvalget d. 6. juni 2011.